OSAKA OHSHO @ Fifty Fifth Plaza ทองหล่อ
.
.
ส่วนตัวผมชอบทานเกี้ยวซ่ามากๆอยุ่แล้วครับ Osaka Ohsho คือ King of Gyozaครับ เพราะแค่ในญี่ปุ่นเองมียอดขายเกี้ยวซ่าสูงสุด1ล้าน8แสนชิ้นต่อวันเลยทีเดียวครับ ร้านนี้ถือกำเนิดขึ้นที่เมืองท่าอย่าง โอซาก้าตั้งแต่ปีค.ศ.1969 จะขายแต่เกี้ยวซ่า ข้าวผัดและราเมงแค่นั้นครับ แล้วค่อยๆขยายสาขาไปเรื่อยๆจนครอบคลุมทั้งประเทศ จนตอนนี้ขยายสาขาออกมานอกประเทศอย่างฮ่องกง เกาหลี สิงคโปร์ ฟิลิปปินส์และไทยครับ ของไทยจะมี2สาขาครับ คือที่ธนิยะ กับ Fifty Fifth ทองหล่อครับผม เคยไปทานที่ธนิยะมาแล้ว เลยลองเปลี่ยนสาขาบ้างครับ
.
.
เกี้ยวซ่าที่นี่จะประกอบไปด้วยหมูสับ กระหล่ำปลี ขิงและกระเทียมครับ แล้วห่อด้วยแป้งเกี้ยวสูตรพิเศษของทางร้าน ทอดด้วยเตาพิเศษของทางร้านที่สามารถนึ่งและอบในเวลาเดียวกันครับ ทำให้ตัวเกี๊ยวซ่าด้านนึงจะกรอบ อีกด้านนึงจะนุ่มอร่อยครับ ผมสั่งเกี๊ยวซ่าแบบชุด12ชิ้น(170บาท)มาลองครับ ทานกับน้ำพริกเผาสูตรของทานร้านที่มีกุ้งแห้งเป็นส่วนประกอบหลักก็อร่อยไปอีกแบบครับ
.
.
ฟูวาโทโร่ เท็นชินฮัง(160บาท) เมนูนี้ใช้ข้าวญี่ปุ่นรองที่ก้นชามครับ แล้วโปะด้วยไข่เจียวสูตรทางร้าน ที่หนา และนุ่มมากๆครับ ราดด้วยซอสสูตรพิเศษของทางร้าน จะออกเค็มๆนิดๆครับ เมนูนี้สามารถเลือกท้อปปิ้งที่จะมาโปะบนไข่เจียวได้ด้วยครับ อย่างไก่ทอด ผัดผัก มาโปโทฟูหรือเอบิชิลลี่ครับ
.
.
Tomato Cheese Ramen (200บาท) กระแสราเมงซุปมะเขือเทศเริ่มเข้ามาในบ้านเราเยอะขึ้นแล้วครับ อย่างหลายๆร้านก็มีขายแล้ว ร้านนี้ก็ถือว่าเป็นSignature ของทางร้านเหมือนกัน เมนูนี้ตัวซุปจะเป็นมะเขือเทศกึ่งเข้มข้นครับ รสชาติของมะเขือเทศจะชัดมากๆ ออกเปรี้ยวๆนิดนึงครับ โรยชีสเข้าไปเพิ่มความเค็มได้ดี แต่ต้องใส่ชีสตอนร้อนนะครับ ตัวชีสจะได้ละลายเข้ากันดีครับ เมนูนี้ถ้าเทียบกับน้ำซุบแบบอื่นๆของญี่ปุ่นผมถือว่ารสชาติเบาๆครับ ทานง่ายๆ แต่ส่วนตัวผมไม่ค่อยชอบเท่าไหร่ครับ
.
.
Ebi Chiili(200บาท) เมนูนี้จริงๆมาจากเมืองจีนครับ เมื่อประมาณ70-80ปีที่แล้วๆนำมาปรับสูตรให้เข้าปากคนญี่ปุ่นครับ เมนูนี้เชฟที่ญี่ปุ่นหลายๆคนใช้ซอสพริกศรีราชากับน้ำจิ้มไก่ของบ้านเราเลยครับ รสชาติจะออกเผ็ดๆหวานๆ ครับ บวกกับกุ้งสดเนื้อเด้งดีครับ เมนูนี้อร่อยๆๆครับ ผมชอบมากๆ
.
.
ชินเจาโรซี่(160บาท) เมนูนี้จีนมากๆครับ อย่างที่บอกว่าร้านนี้เป็นร้านอาหารญี่ปุ่นที่ผสมผสานอาหารจีนเข้าไปด้วยครับ เมนูนี้คนไทยต้องชอบแน่ๆครับ ครบรสจริงๆ หมูเส้นก็นุ่มๆ ทานกับข้าวสวยร้อนๆอร่อยกำลังดีเลยครับ
.
.
เมนูสุดท้ายเป็นเมนูสุดโปรดผมเลยครับ มาโปโทฟู (160บาท) ตัวซอสของเมนูนี้อร่อยมากครับ เข้มข้นดีจริงๆ ออกเผ็ดที่ปลายลิ้นเล็กๆด้วย อร่อยครับ แต่เสียอย่างเดียวที่ตัวเต้าหู้ ส่วนตัวผมจะชอบเต้าหู้นิ่มๆแบบเต้าหู้หลอดครับ แต่ของร้านนี้จะเป็นเต้าหู้แบบเนื้อแข็งๆหน่อยครับ
.
.
รวมๆแล้วชอบอยู่หลายเมนูเลยครับผม แต่สาขานี้เป็นครัวใน(ร้าน) ผมนั่งอยู่ซักพักนึงเร่ิมคันจมูกและจะมึนๆเพราะกลิ่นน้ำมันครับ ผมสังเกตุตัวเองหลายครั้งมากๆแล้ว ว่าทุกครั้งที่อยู่ในร้านที่มีของทอดเยอะๆ หรือที่มีกลิ่นน้ำมันเยอะๆแล้วจะเป็นอาหารนี้ทุกครั้งเลยครับ ออกจากร้านมานี่กลิ่นน้ำมันติดไปทั้งตัวเลยครับ